เคล็ดลับทางการเงินธิติพงศ์ตั้งพูนผลวิวัฒน์
หลายคนอาจบอกการสร้างความมั่งคั่งทางการเงินไม่ใช่เรื่องง่าย แต่สำหรับ &#8220;ธิติพงศ์ ตั้งพูนผลวิวัฒน์&#8221; กรรมการผู้จัดการ บริษัท มิลล์คอนสตีลอินดัสทรีส์ บอกว่า ก็ไม่ยากเกินไปที่จะทำ เพราะสิ่งที่เขาทำมาตลอดระยะ 3-4 ปีได้เป็นตัวบ่งชี้แล้ว ไม่ว่าจะวัยไหน เพศไหน ถ้ารู้จักเก็บออมและรักษาวินัยทางการเงินอย่างสม่ำเสมอ
15 มี.ค. 2556

หลายคนอาจบอกการสร้างความมั่งคั่งทางการเงินไม่ใช่เรื่องง่าย แต่สำหรับ “ธิติพงศ์ ตั้งพูนผลวิวัฒน์” กรรมการผู้จัดการ บริษัท มิลล์คอนสตีลอินดัสทรีส์ บอกว่า ก็ไม่ยากเกินไปที่จะทำ เพราะสิ่งที่เขาทำมาตลอดระยะ 3-4 ปีได้เป็นตัวบ่งชี้แล้ว ไม่ว่าจะวัยไหน เพศไหน ถ้ารู้จักเก็บออมและรักษาวินัยทางการเงินอย่างสม่ำเสมอ
เขาอาจเป็นคนโชคดีที่เด็กๆ ไม่ค่อยขออะไรจากพ่อแม่ พอต้องการจะได้อะไรใหม่หรือของเล่นมักจะเอาเงินที่เก็บออมจากเงินแต๊ะเอียวันตรุษจีนหรือวันเกิดไปซื้อ รวมถึงเงินที่ได้จากการหยอดเหรียญใส่กระปุกไว้
“รุ่นเราถือว่าเกิดมาสบายแล้ว เขาสร้างมาไว้เยอะ แต่ก็ควรใช้เงินให้คุ้มค่ากับสิ่งที่อากงและคุณพ่อสร้างมา”
เมื่อครั้งต้องไปเรียนมหาวิทยาลัยที่สหรัฐตั้งแต่อายุ 16 ปี เกิดวิกฤตฟองสบู่เมื่อปี 2540 ธุรกิจทางบ้านประสบปัญหา ทำให้ต้องใช้เงินอย่างประหยัด และทำงานพิเศษตลอดระยะเวลา 6 ปีอยู่ที่นั่น สามารถเก็บเงินกลับเมืองไทยได้ 1 ล้านบาท
ระเบียบวินัยทางการเงินเริ่มเป็นระบบมากขึ้นอีกเมื่อกลับจากเรียนจบปริญญาตรีด้านบริหารการเงินที่มหาวิทยาลัยเบิร์กเลย์มา และเลือกมาทำงานกับบริษัทน้าสาวที่มีโรงงานรองเท้ามากกว่ามาทำกับแม่ที่ผลิตสายลำเลียง โดยได้รับเงินเดือนเพียง 1.2-1.5 หมื่นบาท และเริ่มแบ่งรายรับที่ได้ประมาณ 10-20% เป็นเงินเก็บและออม โดยนำเสริมกับเงินออม 1 ล้านบาท เพื่อมาสร้างความมั่งคั่งโดยให้เงินได้ทำงาน
“เริ่มสร้างโมเดลให้ตัวเองและบอกว่าต้องมีเงินสดเข้า มากกว่าเงินสดออก เพราะเรามีเป้าหมายที่ต้องสร้างความมั่งคั่งทางการเงินให้กับตัวเอง และเผื่อไปให้ลูกหลานด้วย จึงเริ่มหันเข้ามาสนใจการลงทุนในหุ้น เพราะเห็นว่าตอนวิกฤตคุณน้าและคุณแม่สามารถนำเงินไปลงทุนจนสามารถช่วยพลิกฟื้นธุรกิจหลักของที่บ้านได้”
ความที่เป็นนักลงทุนมือใหม่ไม่ต่างจากแมลงเม่า เห็นราคาขยับขึ้นเล็กน้อย ก็พร้อมซื้อพร้อมขาย แต่ได้รับการเตือนจากผู้ใหญ่ว่าเสี่ยง จึงเริ่มศึกษาและหาวิธีการลงทุนใหม่
“ตอนนั้นผมกลับมาศึกษาวิธีการลงทุนหุ้นอย่างจริงจัง ดูปัจจัยพื้นฐาน อ่านวอร์เรน บัฟเฟตต์ และควรเน้นการลงทุนเพื่อระยะยาว เพราะจากนี้ไปต้องแบ่งต้องมีหน้าที่รับผิดชอบในการทำงานที่ชัดเจน แบ่งเวลาให้ถูก ซึ่งทำให้เข้าเริ่มลงทุนทีละตัวที่มีปัจจัยพื้นฐานดีและจ่ายปันผลสูง โดยเริ่มซื้อหุ้นบริษัท ปตท. ที่ราคา 80 บาท และเพิ่งมีการขายไปที่ 300 บาท ปันผลเฉลี่ยปีละ 1020 บาท ถือ 5 ปี ก็คืนทุนแล้ว”
ปัจจุบันนี้เขามีหลักสำคัญในการลงทุน ที่ทุกเดือนจะต้องแบ่งรายรับทุกเดือนไปเป็นเงินออม 20% ของรายรับ ซึ่งถ้าเดือนไหนมีค่าใช้จ่ายที่เรามองเห็นอยู่แล้วในช่วง 36 เดือนข้างหน้าที่จะทำให้เงินออมแต่ละเดือนได้ถึง 20% ของรายรับ ก็จะเริ่มมีการเก็บเงินออมในสัดส่วนที่มากขึ้นเป็น 3040% ทั้งนี้เพื่อไม่ให้สัดส่วนการออมเขาลดลงเด็ดขาด
นอกจากนั้น หุ้นที่มีอยู่ในมือแค่เพียง 5 ตัวเท่านั้น แต่เป็นหุ้นที่มีพื้นฐานดี มีการจ่ายปันผล และมีการเติบโตของกำไรอย่างต่อเนื่อง โดยสัดส่วนการลงทุนเขาตอนนี้คือ หุ้นเพียง 70% กองทุนรวมเพียง 10% ซึ่งมีไว้เพื่อหักภาษี อีก 20% คือเงินสด และเขาเป็นคนหนึ่งที่ไม่ได้ให้ความสนใจการเคลื่อนไหวในดัชนี SET เป็นหลัก แต่มองหุ้นรายตัว และที่ผ่านมาเขาได้อัตราผลตอบแทนเฉลี่ยต่อปีอยู่ที่ประมาณ 15% และอย่างน้อยต้องเข้ามาดูพอร์ตตัวเอง 6 เดือนครั้งหนึ่ง จนตอนนี้จากเงินต้นลงทุน 1 ล้านบาท ได้งอกเงยเป็นเกือบ 100 ล้านบาทแล้วภายในระยะเวลา 910 ปี
“สิ่งที่ทำให้ผมเป็นอย่างนี้เพราะเกิดกระบวนการเรียนรู้ ตั้งแต่คำที่คุณพ่อคุณแม่สอน และเห็นตัวอย่างที่ผู้ใหญ่แต่ละคนมีวิธีหาเงินแต่ละบาทได้ ทำให้มีวินัยในการเก็บออมก่อนที่จะมีวินัยในการลงทุน เมื่อผิดทางก็ต้องเริ่มใหม่ จากการศึกษาอย่างจริงจัง และเลือกหุ้นที่มีปัจจัยพื้นฐานเป็นหลัก เพราะจะทำให้เราไม่ต้องเข้ามาดูพอร์ตบ่อย และเสียเวลาทำงาน แต่ทั้งหมดสิ่งที่สำคัญที่สุดคือใจ เราต้องมั่นคงและหนักแน่น และเห็นค่าของเงินที่เราตรากตรำ อดทนเก็บออมมา เลยทำให้ไม่กล้าที่จะเสี่ยงต่อการลงทุนที่ไม่มีวินัยอีกต่อไป” ธิติพงศ์ ทิ้งท้าย
ทั้งนี้ทุกคนสามารถเอาตัวอย่างหนุ่มวัย 34 ปีคนนี้ได้ ที่เกือบ 10 ปี สามารถทำเงินจาก 1 ล้านเป็น 100 ล้านบาท เพียงแต่ต้องใช้ใจวัดและมีวินัยในการเก็บออมและลงทุนอย่างเคร่งครัด เพราะถึงวันที่ 16 มี.ค.นี้เขาพร้อมเอาความมั่นคงทางการเงินที่มีทั้งหมดนี้ไปดูแลอีก 1 ชีวิต ที่จะมาร่วมเป็นคู่ชีวิตเขา ซึ่งเขายืนยันว่า ความมั่งคั่งทางการเงินและตำแหน่งหน้าที่การงานในปัจจุบัน ทำให้เขาสามารถก้าวไปอีกขั้นของชีวิตเพื่อดูแลคนที่รักได้อย่างสบาย